สำหรับเวอร์ชันอเมริกันรีเมค ดูที่ ยกหัวใจให้"ยัยตัวร้าย"

**ยัยตัวร้ายกับนายเจี๋ยมเจี้ยม** (เกาหลี: 엽기적인 그녀; อังกฤษ: My Sassy Girl) เป็นภาพยนตร์โรแมนติคคอเมดี้จากเกาหลี ที่กำกับโดย กวัก แจ-ยง นำแสดงโดย ช็อน จี-ฮย็อน และชา แท-ฮย็อน ซึ่งเป็นเรื่องราวของการพบกันโดยบังเอิญระหว่างหญิงสาวบนรถไฟกับชายหนุ่ม โดยดัดแปลงมาจากจดหมายรักที่เขียนขึ้นโดย คิม โฮ-ชิก ชายผู้ซึ่งนำเรื่องเหล่านี้มาใส่ไว้ในอินเทอร์เน็ตในเบื้องต้น และดัดแปลงเป็นนวนิยายในเวลาต่อมา

ภาพยนตร์ชุดนี้ ถือเป็นภาพยนตร์ที่ประสบความสำเร็จอย่างสูงในเกาหลีใต้ และเมื่อได้จัดฉายในเอเชียก็ประสบผลสำเร็จอย่างถล่มทลายในหลายประเทศ ทั้งญี่ปุ่น, จีน, ไต้หวัน, ฮ่องกง, สิงคโปร์ ตลอดจนถึงไทย มากพอกับกับภาพยนตร์เรื่องไททานิค นอกจากนี้ ยังได้รับการรีเมคในเวอร์ชันอเมริกัน โดยทางไทยได้ใช้ชื่อเรียกภาพยนตร์เวอร์ชันอเมริกันว่า ยกหัวใจให้"ยัยตัวร้าย" รวมถึงมีการรีเมคเป็นละครโทรทัศน์ของญี่ปุ่น ที่เริ่มฉายในเดือนเมษายน ค.ศ. 2008

เนื้อเรื่องย่อ
--------------

เนื้อเรื่องกล่าวถึงนักศึกษาหนุ่มซึ่งมีชื่อว่า *คย็อนอู* (견우; รับบทโดย ชา แท-ฮย็อน) กับ *หญิงสาว* (그녀; รับบทโดย ช็อน จี-ฮย็อน) ผู้ซึ่งไม่เคยเอ่ยถึงชื่อในภาพยนตร์ โดยคย็อนอูเป็นนักศึกษาหนุ่มที่ซื่อและไร้เดียงสา เพิ่งจะโดนแม่ของเขาไล่ให้ไปอยู่กับป้า แล้วมาพบกับหญิงสาวที่กำลังอยู่ในสภาพมึนเมาที่สถานีรถไฟใต้ดินแห่งหนึ่ง ปรากฏว่าเธอเป็นผู้หญิงที่มีอารมณ์แปรปรวนเข้าใจยาก เขารู้สึกโชคไม่ดีที่มาพบเธอ แต่หลังจากนั้น ทั้งคู่ก็เริ่มสนิทสนมกันเรื่อยมา และมีเหตุการณ์เกินธรรมดาเกิดขึ้นมากมาย และช่วงท้ายของเรื่อง ฝ่ายหญิงสาวรู้สึกเสียใจ ที่เธอปิดบังไม่ให้คย็อนอูได้รู้ว่าเธอมีคนรักมาก่อน

ซาวด์แทร็ก
----------

1. Intro
2. I Believe - Shin Seung Hun
3. Love & Longing
4. Episode 1
5. Bi nae ri neun bam - ?
6. Hands Of Time - Ueda Masaki
7. Episode 2 (Bip Bop)
8. Ee byul joon bi - Kim Jo Han
9. Big Money - Big Money & X-Teen
10. Gyuh ool na geu ne
11. Episode 3 (geu nyuh eh saeng il)
12. Ja jang ga (Lullaby)
13. Sarang neu ggim - Jo Kyun Chan
14. Another Life (Intro)
15. Another Life - Deen
16. Behind Of You (ใช้เครื่องดนตรีร่วม)
17. Episode 4 (Reg Time)
18. Lost Memory
19. Gat eun mam eu ro - ใช้หลายศิลปิน
20. I Believe (ใช้เปียโน)

เพลงเกาหลี "I Believe" โดย ชิน ซึง-ฮุน (신승훈) ซึ่งเป็นเพลงประกอบภาพยนตร์ชุดนี้ ได้มีการแปลเป็นหลายภาษาในเอเชีย ทั้งญี่ปุ่น, จีน และฟิลิปปินส์

ยิ่งไปกว่านั้น มีสองฉากในภาพยนตร์ที่แปลงเพลงประกอบขึ้นมาอย่างโดดเด่น ด้วยความเห็นชอบจาก EDKO และสตาร์แมกซ์

การตอบรับ
---------

ในปี ค.ศ. 2001 ภาพยนตร์ *ยัยตัวร้ายกับนายเจี๋ยมเจี้ยม* สามารถทำยอดจำหน่ายบัตรชมสูงสุดเป็นอันดับสองด้วยยอดจำหน่าย 4,852,845 ใบของทั้งประเทศ และ 1,765,100 ใบในโซล เป็นจำนวนเกินกว่า 10 สัปดาห์ องค์การภาพยนตร์เกาหลียังได้ยกย่อง จวน จี ฮุน ในฐานะของนักแสดง ว่าแสดงเป็น "ยัยตัวร้าย" ได้อย่างสมบทบาท และยังได้กล่าวอีกด้วยว่า "ภาพยนตร์ชุดนี้ คงไม่ประสบผลสำเร็จได้ หากปราศจากคนที่มีฝีมืออย่างเธอ"

ฉบับรีเมค
---------

#### อเมริกัน

ใช้ชื่อว่า *ยกหัวใจให้"ยัยตัวร้าย"* (my sassy girl) กำกับโดย ยานน์ ซามูอัล นำแสดงโดย เจสซี แบรดฟอร์ด คู่กับ อีไลชา คิวธ์เบิร์ต โดยกำหนดฉากหลักอยู่ทีเซ็นทรัลปาร์กกับบริเวณที่เรียกว่าอัปเปอร์อีสท์ไซด์ ในนิวยอร์ก

#### ญี่ปุ่น

ใช้ชื่อว่า *Ryokiteki na Kanojo* นำแสดงโดย สึโยชิ คุซานางิ คู่กับ เรนะ ทานากะ โดยทำในรูปของละครโทรทัศน์ ทั้งนี้ ได้มีการดัดแปลงเนื้อเรื่องเพียงเล็กน้อย และเปลี่ยนจากนักเรียนมัธยมมาเป็นนักเขียนกับอาจารย์ชีววิทยาทางทะเลแทน โดยออกอากาศครั้งแรกในเดือนเมษายน ค.ศ. 2008

#### บอลลีวูด

ใช้ชื่อว่า *Ugly Aur Pagli* นำแสดงโดย รณวีร์ โศรีย์ คู่กับ มัลลิกา เศราวัต โดยเริ่มฉายในวันที่ 1 สิงหาคม ค.ศ. 2008

ภาคต่อ
------

จากความสำเร็จ ทำให้มีการสร้างเป็นภาพยนตร์ภาคต่อในชื่อ *My Sassy Girl 2* หรือ *My New Sassy Girl* เปิดกล้องเริ่มถ่ายทำในปลายเดือนกันยายน ค.ศ. 2014 และกำหนดออกฉายในเดือนพฤษภาคม ค.ศ. 2015 โดยทีมผู้สร้างเดิม ซึ่งเนื้อหาเป็นส่วนต่อจากภาคที่แล้ว โดยนักแสดงนำชายยังคงเป็นคนเดิม คือ ชา แท-ฮย็อน แต่เปลี่ยนนักแสดงนำหญิงใหม่เป็น วิกตอเรีย ซ่ง

อ้างอิง
-------

1. 1 2 3  "2001". Koreanfilm.org. สืบค้นเมื่อ 2008-05-12.
2. ↑  Kim, Audrey (2007-02-22). "Elisha Cuthbert Gets Her Sassy On In Unusual Romantic Comedy". MTV. สืบค้นเมื่อ 2008-05-12.
3. ↑  "Kusanagi, Tanaka to star in drama version of "My Sassy Girl"". Tokyograph. 2007-12-13. สืบค้นเมื่อ 2008-05-12.
4. ↑  เนื้อเรื่องย่อภาพยนตร์ ยกหัวใจให้"ยัยตัวร้าย" เก็บถาวร 2010-04-02 ที่ เวย์แบ็กแมชชีน (ไทย)
5. ↑  เนื้อเรื่องย่อภาพยนตร์ ยัยตัวร้ายกับนายเจี๋ยมเจี้ยม Ver.ญี่ปุ่น (ไทย)
6. ↑  "เปิดกล้องแล้ว! My Sassy Girl 2 ชมภาพชุดแรก "ยัยตัวร้าย" คนใหม่". ผู้จัดการออนไลน์. 3 October 2014. คลังข้อมูลเก่าเก็บจากแหล่งเดิมเมื่อ 2014-10-08. สืบค้นเมื่อ 4 October 2014.

ดูเพิ่ม
-------

* ยัยตัวร้ายกับนายเซ่อซ่า

แหล่งข้อมูลอื่น
---------------

* *ยัยตัวร้ายกับนายเจี๋ยมเจี้ยม* ที่อินเทอร์เน็ตมูวีเดตาเบส
* The original internet serial from which the movie was based, by Kim Ho-sik เก็บถาวร 2004-11-16 ที่ เวย์แบ็กแมชชีน (เกาหลี)
* Review at koreanfilm.org
* Overview at All Movie